
DELEGAREA GESTIUNII SERVICIILOR  PUBLICE

DE  MANAGEMENT AL POPULAŢIEI CANINE, ANIMALELOR DE COMPANIE ŞI ACTIVITĂŢI DE ECARISAJ
ÎN MUNICIPIUL TIMIŞOARA
CAPITOLUL I

Dispoziţii generale

Art. 1. Prezentul caiet de sarcini a fost stabilit pe baza legislaţiei in vigoare şi precizează condiţiile minime în care trebuie să se desfăşoare licitaţia pentru delegarea de gestiune prin concesiune pentru serviciul public de „management al populaţiei canine, animalelor de companie şi activităţi de ecarisaj”.
Art. 2. Caietul de sarcini alături de Regulamentul serviciului public de „management al populaţiei canine, animalelor de companie şi activităţii de ecarisaj” din municipiul Timişoara, vor fi anexate la contractul de delegare a gestiunii.

Caietul de sarcini se aprobă prin hotărâre a Consiliului Local al Municipiului Timişoara.

Autoritatea concedentă a serviciului este Consiliul Local al Municipiului Timişoara situat în localitatea Timişoara, Bv. C.D. Loga nr. 1, jud Timiş.

CAPITOLUL II
Obiectul concesiunii
Art. 3.  Serviciul public care face obiectul concesiunii este - prestarea activităţii de „management al populaţiei canine, animalelor de companie şi activităţi de ecarisaj” pe raza municipiului Timişoara.
Art. 4. Autoritatea concendentă a serviciului public pentru prestarea activităţii de „management al populaţiei canine, animalelor de companie şi activităţi de ecarisaj” este Consiliul Local al Municipiului Timişoara cu sediul în Timişoara, Bv. C.D. Loga nr. 1, jud. Timiş. 

CAPITOLUL III
Locul desfăşurării activităţii

Art. 5. „Managementul populaţiei canine, animalelor de companie şi activităţi de ecarisaj”, se desfăşoară pe domeniul public in următoarele locuri;

· spaţii verzi (parcuri, scuaruri şi locuri de joacă);

· în toate cartierele municipiului Timişoara;

· pe toate căile de acces şi drumuri publice din municipiul Timişoara;

· terenuri virane;

· malurile canalului Bega, liziera Pădurii verzi, grădina zoologică;

· cimitire;

· în incinta instituţiilor publice, societăţi comerciale, organizaţii, asociaţii, unităţi de învăţământ şi militare;

· pieţe, târguri; 

· zone demolate si neconstruite; 

· în alte locuri, în situaţi de urgenţă, când se acţionează în baza unor dispoziţii legale. 

CAPITOLUL IV

Descrierea activităţii

Art. 6. Activitatea serviciului de „management al populaţiei canine, animalelor de companie şi activităţi de ecarisaj” presupune următorele:

· estimarea populaţiei canine şi a ratei de înlocuire;

· individualizarea şi înregistrarea câinilor comunitari din Timişoara;

· supravegherea habitatelor şi controlul reproducţiei;

· controlul circulaţiei şi al vânzării;

· prinderea şi eutanasia câinilor fără stăpân, cu boli cronice, incurabile sau cu vicii de comportament;                                                                                                                                                                                                                                                                                                                                                                                                                                                                                                                                                                                                                                                                                                                                    

· colectarea  cadavrelor  de animale şi a deşeurilor organice de pe domeniul public;

· neutralizarea cadavrelor de animale şi a deşeurilor organice colectate;
· programe de informare şi educaţie a cetăţenilor.
Art. 6.1. Estimarea populaţiei canine şi a ratei de înlocuire
Pentru cunoaşterea situaţiei numerice a populaţiei canine, sunt necesare parcurgerea următoarelor etape şi efectuarea următoarelor acţiuni: 
· estimarea populaţiei totale de câini din municipiu, utilizând mijloace statistice acceptate, cu precizarea proporţiei de câini pe forme de proprietate (câini în proprietatea şi la domiciliul locuitorilor; câini aparţinând societăţilor comerciale; instituţiilor publice; unităţilor de învăţământ şi militare etc.);

· estimarea mărimii populaţiei de câini comunitari şi fără stăpân şi identificarea provenienţei şi a habitatelor preferate;  

· aprecierea raportului dintre sexe, a ratei de înmulţire şi a ratei de înlocuire.

   Aprecierea densităţii populaţiei canine cuprinde toate categoriile de câini, inclusiv câinii comunitari şi cei fără stăpân, care interesează cel mai mult sub aspect epidemiologic. Informaţiile se colectează prin mai multe canale, de la serviciile veterinare, prin observare directă, prin chestionare, alte informaţii şi date din diverse surse, etc. Aceasta presupune sectorizarea teritoriului, alegerea riguroasă a eşantioanelor şi prelucrarea statistică a datelor.
Art. 6.2. Individualizarea şi înregistrarea tuturor câinilor comunitari, fără stăpân.
6.2.1. Individualizarea şi înregistrarea câinilor comunitari, fără stăpân se concesionează cu obigaţia respectării tuturor reglementărilor legale, inclusiv a celor sanitar-veterinare în vigoare şi presupune:

· centralizarea tuturor datelor şi informaţiilor existente la organizaţii, asociaţii profesionale/non profit, la serviciile veterinare legal constituite de stat / private.

· efectuarea individualizării printr-o metodă acceptată legal: microcip electronic, tatuaj, colier special, semn distinctiv la zgardă, cu respectarea normelor sanitar-veterinare în vigoare şi a dorinţei proprietarului.
· organizarea şi conducerea evidenţei tuturor câinilor individualizaţi conform normelor în vigoare, atât scriptic cât şi electronic.
6.2.2. Concesionarea acestei activităţi se face cu obligaţia identificării câinilor incredinţaţi spre adopţie prin implantarea de microcipuri şi deschiderea şi urmărirea evidenţei scrise în acest sens, şi numai după ce aceştia au fost sterilizaţi vaccinaţi antirabic şi deparazitaţi, conform Ordonanţa de urgenţă a Guvernului nr. 155/2001, aprobată prin Legea nr. 227/2002. 
Art. 6.3. Supravegherea habitatelor şi controlul reproducerii.
Fertilitatea şi natalitatea populaţiei de câini este foarte diferită, dependent de condiţiile de viaţă, rasă şi alţi factori, iar turnover-ul populaţiei mai depinde şi de raportul dintre sexe şi de durata de viaţă. Dacă se ia în considerare că, în medie, câinii devin apţi de reproducere începând cu vârsta de un an (10 – 12 luni) şi că se reproduc, în medie, până la vârsta de 7 – 8 ani, cu cel puţin două cicluri de călduri (primăvara şi toamna) şi cu durata gestaţiei de aproximativ 62 de zile şi cel puţin patru căţei de fiecare femelă pe an, rezultă cel puţin o tendinţă de dublare a populaţiei în fiecare an. 

Există două metode de sterilizare:

   a) temporară: constă în administrarea unui produs hormonal(steroizi, anti-androgeni, clormadinone acetat, delmadinone acetat, megestrol acetat, etc.), Acesta are eficienţă de aproximativ 85% - 95%, iar funcţia de reproducere este reversibilă. 
   b) definitivă sau chirurgicală: metodă sigură, dar traumatizantă pentru animal. Prezentăm cele mai frecvente şi sigure metode de control al funcţiei de reproducere; 
Castrarea masculilor este operaţia care garantează succesul, are un cost mediu, dar prezintă dezavantajul că alterează parţial relaţia afectivă cu stăpânul.

Ovariectomia (la femele) este eficientă în proporţie de aproximativ 90 %, dar este uneori urmată de piometru, care presupune tratamente repetate.

Ovario-histerectomia este absolut sigură, dar costă foarte mult făcând parte din catogoria operaţiilor majore, mai ales când intervenţia se face la femele gestante.

Art. 6.4. Controlul circulaţiei şi al vînzării.

Circulaţia câinilor potenţial periculoşi pe străzi este permisă doar dacă sunt însoţiţi de proprietar/deţinători temporari, legaţi şi ţinuţi în lesă/ham, prevăzuţi cu botniţă şi având carnet de sănătate, aşa cum prevede Ordonanţa de Urgenţă a Guvernului nr. 55/2002, aprobată de Legea nr. 60 / 2003.

             Convenţia Europeană privind Protecţia Animalelor de Companie (1987), recomandă interzicerea vânzării de câini şi pisici persoanelor sub vârsta de 16 ani, fără consimţământul părinţilor acestora sau a altor persoane care exercită responsabilitatea parentală.

Art. 6.5. Prinderea şi eutanasia câinilor

            Ordonanţa de urgenţă a Guvernului nr. 155/2001, aprobată prin Legea nr. 227/2002, prevede pentru câinii fără stăpân că, eutanasia poate fi efectuată numai de către medicii veterinari, cu respectarea normelor legale. Câinii fără stăpân bolnavi cronici şi incurabili vor fi eutanasiaţi imediat ce sunt aduşi în adăpostul serviciilor specializate ale consiliului local. Ceilalţi câini vor fi menţinuţi în adăpost şi îngrijiţi timp de 14 zile, după care,dacă nu sunt revendicaţi, s-au  adoptaţi vor fi supuşi eutanasiei. Conform legislaţiei este admisă numai eutanasia prin utilizarea barbituricelor, injectate intravenos, numai după pierderea cunoştinţei indusă prin anestezie.  Nu se admite injectarea barbituricelor pe cale intramusculară sau subcutanată. Pentru căţeii nou născuţi este admisă administrarea barbituricelor pe cale peritoneală. Produsele narcotice pot fi administrate şi pe cale orală.  

           Conform OUG 155/2001 aprobată prin legea 227/2002, acţiunile de capturare, adăpostire, vaccinare, deparazitare, sterilizare, adopţie şi eutanasie se vor face şi în prezenţa reprezentanţilor societăţilor de protecţie a animalelor, în cazul în care acestea solicită acest lucru.

Art. 6.6. Colectarea  cadavrelor  de animale şi a deşeurilor organice de pe domeniul public

Pe raza municipiului Timişoara, rezultă adesea cadavre de animale de diferite specii, dar mai ales de câini, pisici, păsări ca urmare a accidentelor de circulaţie, sau de altă natură sau din moartea naturală a animalelor fără stăpân şi a celor rătăcite, ca urmare a nesupravegherii acestora. 

Colectarea şi neutralizarea tuturor cadavrelor şi a resturilor organice prezintă o importanţă deosebită sub aspect igienico-sanitar, trebuie să se facă operativ şi în condiţii de siguranţă deplină. Cadavrele, dacă provin în urma evoluţiei unor boli infecţioase sau parazitare, conţin agenţii etiologici ai acestor boli. În toate cazurile, chiar şi atunci când cauza morţii a fost de altă natură, neinfecţioasă, cadavrele şi resturile organice constituie un suport nutritiv pentru înmulţirea mi​croorganismelor saprofite şi epifite şi a vectorilor de boli (insecte şi rozătoare). În plus, cadavrele şi resturile de origine animală, prin descompunere emană produşi volatili cu miros dezagreabil şi poluează mediul înconjurător.

De aceea, legislaţia sanitară veterinară şi de mediu, pretinde ca fiecare localitate sau grupe de localităţi apropiate să prezinte instalaţii şi condiţii pentru neutralizarea cadavrelor şi a deşeurilor de origine animala. 

În conformitate cu Ordonanţa de Guvern nr. 47/2005 consiliile locale sunt responsabile de neutralizarea cadavrelor de animale provenite din gospodariile crescatorilor individuali de animale sau a celor gasite moarte pe teritoriul unitatii administrativ-teritoriale respective pentru care nu se poate identifica proprietarul. 
Art. 6.7. Neutralizarea deşeurilor organice şi a cadavrelor de animale colectate de pe raza municipiului Timişoara
Cadavrele şi deşeurile organice sunt supuse neutralizării în puţuri seci autorizate, sau distrugerii prin incinerare. 
 Art. 6.8. Programe de informare şi educaţie a cetăţenilor
           Se realizează prin editarea de materiale publicitare cu diverse precizări legale cât şi sfaturi de îngrijire şi întreţinere a animalelor, organizarea de dezbateri publice, organizarea de cursuri, expoziţii, chestionare etc. 
CAPITOLUL V
Programul prestaţiei

Art. 7. Activităţile prevăzute la art. 6 vor fi executate in conformitate cu programele de prestaţie ce se vor constitui ca anexă la contractul de delegare a gestiunii serviciului public de „management al populaţiei canine, animalelor de companie şi activităţi de ecarisaj”

        Prestaţia se va efectua de preferinţă pe timp de zi, iar în funcţie de necesităţi, dupăamiaza şi pe timp de noapte, cu acordul sau la cererea expresă a autorităţii locale.
        Programul de prestaţie va conţine împărţirea teritoriului municipiului Timişoara în 12 sectoare de lucru, respectiv 6 sectoare în partea de nord a municipiului, faţă de canalul Bega şi 6 sectoare în partea de sud a municipiului, faţă de canalul Bega, numerotate de la 1 la 12 şi delimitate între ele pe harta topografică a municipiului Timişoara.
CAPITOLUL VI

Condiţii de calitate

Art. 8. Prestaţia va fi efectuată cu respectarea următoarelor condiţii de calitate:

· prinderea câinilor pe domeniul public se va face numai cu crose speciale, plase sau lansatoare de seringi de uz veterinar cu substanţe tranchilizante;
· transportul câinilor de la locul de prindere la adăpost se va face cu autospeciale dotate cu cuşti individuale;
· cazarea, asigurarea hranei zilnice a câinilor din adăposturii se va face cu respectarea legislaţiei specifice în vigoare;
· procedurile de adopţie a câinilor se vor face cu respectarea legislaţiei specifice în vigoare;
· eutanasierea câinilor nerevendicaţi în 14 zile se va efectua numai de un medic veterinar licenţiat şi membru al Colegiului Medicilor Veterinari;
· colectarea de cadavre de animale de pe domeniul public se va efectua de către personal calificat şi dotat cu echipament de protecţie adecvat;
· neutralizarea cadavrelor de animale găsite pe domeniul public şi a cadavrelor de câini rezultate în urma eutanasierii, se va face prin incinerare, în încineratoare autorizate, sau prin depunere în puţ sec autorizat. 

Art. 8.1. Prestatorul va prezenta documente emise de organisme acreditate, care confirma certificarea sistemului calităţii după cum urmează:

-   Certificare a sistemului de management al calităţii (ISO 9001 / 2001 sau echivalent).
-    Certificare a sistemului de management al mediului (ISO 14001 / 2004 sau echivalent).
CAPITOLUL VII

Dotări specifice, dotări cu personal şi alte dotări
Art. 9. Operatorul îşi va dimensiona structura de personal, parcul de autospeciale, şi echipamentele necesare desfăşurării prestaţiei de „management al populaţiei canine, animalelor de companie şi activităţi de ecarisaj” în funcţie de cantitatea de lucrări estimată şi cu respectarea strictă a programului prestaţiei.
Art. 9.1. Dotări specifice:

Operatorul va deţine (proprietate, leasing, închiriere) următoarele dotări minime necesare:
a) spaţiu de cazare pentru animale conform O.U.G nr. 155/2001, aprobată prin Legea nr. 227/2002, minim 300 mp;

b) cabinet veterinar;
c) spaţiu administrativ minim 200 mp.
Art. 9.2. Dotări cu personal:
Operatorul  va dispune de un număr minim de personal, format din 21(douăzeci şi unu) de persoane angajate cu contract de munca la societatea operatorului din care:

     ♦  medic veterinar - membru al Colegiului Medicilor Veterinari - 1 persoană;

     ♦  tehnician veterinar – 1 persoană;
     ♦ personal de coordonare( persoane responsabile de contracte cu Primăria municipiului Timişoara, agenţi economici, asociaţii de proprietari)   -  1 persoană;
     ♦  conducători auto – 6 persoane;

     ♦  ecariseuri(muncitori) – 9 persoane;

     ♦  paznic – 1 persoană;

     ♦  îngrijitor - 1 persoană;
 Art. 9.3. Dotări cu utilaje şi echipamente

Operatorul va dispune de un parc de mijloace de transport - minim 6(şase) autovehicule, care trebuie sa fie autorizate de către Direcţia Sanitară Veterinară şi pentru Siguranţa Alimentelor Timiş.

Din care: 

  -  4(patru) autovehicule vor fi folosite pentru transportul animalelor; 

  -  1(unu) autovehicul pentru transportul cadavrelor şi deşeurilor de origine animalieră;

  -  1(unu) autovehicul va fi folosit pentru activităţi de control recepţii, verificări.   

Se va face dovada deţinerii mijloacelor de transport menţionate (proprietate, leasing sau închiriere).
 NOTĂ:
Neprezentarea oricăreia dintre condiţiile specificate la art.9 (9.1,9.2,9.3) atrage descalificarea. 

CAPITOLUL VIII

Tehnologii
Art. 10. Operatorul va prezenta în documentaţia de ofertă concepţia proprie privind modalitatea de organizare şi funcţionare a prestaţiei de „management al populaţiei canine, animalelor de companie şi activităţi de ecarisaj” cu referire la utilajele din dotare folosite, inclusiv a utilajelor de rezervă utilizate,  la modul de asigurare a coeficientului de utilizare a acestora şi la planul de operare a adăposturilor pentru animale.


Operatorul va avea un contract încheiat cu un institut de cercetări autorizat pentru studiul ştinţific în domeniul de  „management al populaţiei canine, animalelor de companie şi activităţi de ecarisaj”.


Operatorul va prezenta sistemul de dispecerizare şi comunicare pentru coordonarea eficientă a prestării serviciului.
NOTĂ:

Neprezentarea oricăreia dintre condiţiile specificate la art. 10 atrage descalificarea. 

CAPITOLUL IX

Verificări, recepţii, garanţii
Art. 11. Concendentul va verifica permanent modul de efectuare a prestaţiei de către operator, care va întocmi zilnic rapoarte privind calitatea prestaţiei, numărul de câini prinşi şi transportaţi în adăposturi precum şi cantitatea de cadavre de animale colectate de pe domeniul public

Art. 12. În rapoartele de constatare zilnice, se va consemna şi modul de rezolvare de către operator a sesizărilor primite de la cetăţeni şi eventual, penalităţile aplicate operatorului pentru deficientele constatate.

Art. 13. La sfârşitul fiecărei luni se întocmeşte un proces-verbal de recepţie, semnat de ambele părţi, care cuprinde constatările din rapoartele zilnice.

Art. 14. Operatorul răspunde de buna desfăşurare a prestaţiei şi garantează material şi financiar, calitatea şi cantitatea stabilită conform criteriilor de performanţă ( anexa 1) 
CAPITOLUL X

Condiţii de exploatare a serviciului public de „management al populaţiei canine, animalelor de companie şi activităţi de ecarisaj”

A. Condiţii tehnice
Art. 15. Serviciul public de „management al populaţiei canine, animalelor de companie şi activităţi de ecarisaj” trebuie să asigure prestarea serviciului în regim de continuitate pentru toţi utilizatorii din aria de autorizare, cu respectarea condiţiilor tehnice specifice fiecărei activităţi.
 B. Obiective de exploatare

Art. 16.  Obiectivele pe care trebuie sa le atingă serviciul public de „management al populaţiei canine, animalelor de companie şi activităţi de ecarisaj” care face obiectul concesiunii sunt următoarele:

    a) îmbunătăţirea condiţiilor de viată ale cetăţenilor;

    b) promovarea calităţii şi eficienţa activităţilor de salubrizare, ecarisaj;
    c) dezvoltarea durabilă a serviciilor;

    d) protecţia mediului înconjurător, cu evidenţierea măsurilor de protecţie a mediului pe etape de dezvoltare, în concordanţă cu programul de adaptare la normele Uniunii Europene.

 C. Obiective de ordin economic
Art. 17. Serviciul public de „management al populaţiei canine, animalelor de companie şi activităţi de ecarisaj” va urmări să se realizeze un raport calitate/cost cât mai bun pentru perioada de derulare a contractului de concesiune şi un echilibru între riscurile şi beneficiile asumate prin contract.  Structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale.

 D. Obiective de mediu

Art. 18. Pe perioada derulării contractului de concesiune se vor respecta condiţiile impuse prin legislaţia în domeniul mediului.
Art. 19. Conform O.G. privind protecţia mediului 195/30.12.2005
· operatorul va utiliza tehnicile cele mai eficiente ecologic pentru activităţi cu impact semnificativ asupra mediului;

· operatorul va adopta programe de dezvoltare, cu respectarea cerinţelor politicii de mediu;

· operatorul va evalua planurile şi programele ce pot avea efect semnificativ asupra mediului;

· operatorul va menţine şi ameliora calitatea mediului;
· operatorul va adopta sisteme de management şi audit de mediu;

· operatorul va promova cercetări fundamentale şi aplicative în domeniul protecţiei mediului;

· operatorul va participa la educarea şi conştientizarea publicului în procesul de elaborare şi aplicare a deciziilor privind mediul.

CAPITOLUL XI

Investiţii 

Investiţii necesare pentru modernizarea şi extinderea serviciilor de „management al populaţiei canine, animalelor de companie şi activităţi de ecarisaj”din municipiul Timişoara.

Art. 20. Investiţiile care vor fi realizate de către concesionar privesc înfiinţarea unui incinerator ecologic pentru cadavre de animale şi deşeuri biologice, cu o capacitate de minim 9000 kg/24 h. 

De asemenea, concesionarul va realiza pe raza municipiului Timişoara un sistem de monitoring pentru determinarea oportunităţii, intervenţiei pe domeniul public, a prezenţei cadavrelor de animale şi a deşeurilor biologice, respectiv a soluţionării de situaţii speciale(animale agresive, cu tulburări de comportament sau cu boli cronice incurabile).
Art. 21. Pentru extinderea serviciilor de „management al populaţiei canine, animalelor de companie şi activităţi de ecarisaj”, concesionarul va investi în dotarea cu utilaje speciale şi performante pentru efectuarea serviciului în spaţii inundate, locaţii la altitudine, precum şi în alte situaţii deosebite.
Art. 22. Învestiţiile care fac obiectul prezentei licitaţii şi care se realizează din fonduri proprii ale concendentului  rămân în proprietatea acestuia în perioada derulării contractului, urmând ca la încetarea contractului acestea să fie repartizate concedentului, ca bunuri de retur.
Art. 23. Investiţiile care se realizează din fonduri proprii ale investitorilor rămân în proprietatea acestora pe perioada derulării contractului de concesiune şi după încetarea acestuia.
CAPITOLUL XII
Clauze financiare şi de asigurări
Art. 24. Investiţiile menţionate la art. 21, 22 şi 23, se supun obligaţiilor şi clauzelor impuse de finanţatori pentru fiecare modalitate de finanţare.

Art. 25. Prin aceste clauze se stabilesc modalităţile de returnare a creditelor, termenele de rambursare, perioada de amortizare, standardele de calitate ale bunurilor aduse ca investiţii, modalităţile de preluare a bunurilor care au făcut obiectul investiţiilor, clauze referitoare la păstrarea patrimoniului încredinţat pe perioada concesiunii şi la predarea bunurilor de retur la sfârşitul concesiunii, astfel încât la încheierea contractului capacitatea concedentului de realizare a serviciului să fie cel puţin egală cu cea existentă la data intrării în vigoare a contractului.

CAPITOLUL XIII
Durata concesiunii

Art. 26. Durata pentru care se concesionează serviciile publice de „management al populaţiei canine, animalelor de companie şi activităţi de ecarisaj” din municipiul Timişoara, este de 5 ani.
Art. 27. Pe durata stabilita la art. 26 se interzice operatorului subconcesionarea serviciului public de „management al populaţiei canine, animalelor de companie şi activităţi de ecarisaj”.

CAPITOLUL XIV
Redevenţa
Art. 28. Redevenţa este de minim 1,5% din valoarea achitată de către Primăria municipiului Timişoara, anual operatorului pentru prestaţia efectuată pe raza municipiului Timişoara.
Art. 29. Plata redevenţei se face prin O.P. în contul deschis la trezoreria Timişoara şi care va fi prevăzut în contract.
Art. 30. Neplata redevenţei sau executarea cu întârziere a acestei obligaţii conduce la penalităţi datorate concendentului conform prevederilor codului fiscal.
CAPITOLUL XV
Cuantumul garanţiilor datorate de operator

Art. 31. Garanţia conform articolului 21 din ” Contractul cadru de delegare a gestiunii serviciilor publice de salubrizare a localităţilor prin concesiune"    HG. 346/2004,  reprezintă o suma fixă egală cu valoarea redevenţei datorate pentru primul an de activitate.

Art. 32. Pentru participarea la licitaţie se fixează  o garanţie în valoare de 50.000 RON.
Garanţia de participare la licitaţie se supune condiţionărilor stabilite la art. 23 din Normele metodologice-cadru de aplicare a Legii nr. 219/1998 privind regimul concesiunilor aprobate prin Hotărârea Guvernului nr 216/1999 cu modificările ulterioare.
Art. 33. În termen de 90 de zile de la data încheierii contractului de concesiune, concesionarul se obliga să îi plătească concedentului o garanţie, reprezentând o cota-parte din suma datorată concedentului cu titlu de redevenţă pentru primul an de activitate.
CAPITOLUL XVI
Clauze referitoare la încetarea delegării de gestiune

Art. 34. Încetarea delegării de gestiune prin concesiune se face în următoarele situaţii:

    a) în cazul în care operatorului i se retrage autorizaţia de funcţionare sau aceasta nu este prelungită după expirarea termenului;

    b) la expirarea duratei stabilite prin contractul de concesiune, dacă părţile nu convin, în scris, prelungirea acestuia, în condiţiile legii;

    c) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;

    d) în cazul nerespectării obligaţiilor contractuale de către concesionar, prin reziliere, cu plata unei despăgubiri în sarcina concesionarului;

    e) în cazul nerespectării obligaţiilor contractuale de către concedent, prin reziliere, cu plata unei despăgubiri în sarcina concedentului;

    f) la dispariţia, dintr-o cauză de forţa majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri;

    g) în cazul în care interesul naţional o impune, prin răscumpărarea unei concesiuni, care se poate face prin act administrativ al organului care a aprobat concesionarea, la propunerea concedentului, în acest caz se va întocmi o documentaţie tehnico-economică în care se va stabili preţul răscumpărării. În aceasta situaţie de încetare a concesiunii nu se percep daune;

    h) în cazul în care concesionarul nu deţine autorizaţiile legale sau când acestea  sunt retrase.

CAPITOLUL XVII
Dispoziţii finale

Art. 35. Caietul de sarcini este pus în vânzare de către autoritatea administraţiei publice locale, Primăria Municipiului Timişoara, la sediul  prevăzut în anunţul publicitar.

Art. 36. Preţul caietului de sarcini a fost stabilit de autoritatea administraţiei publice locale, Primăria Municipiului Timişoara, la valoarea de 1000  RON.

Art. 37. Modalităţile de plată pentru achiziţionarea caietului de sarcini sunt următoarele: O.P în contul Primăriei Municipiului Timişoara, numerar la casieria Primăriei Municipiului Timişoara.
Art. 38. Condiţiile prevăzute în caietul de sarcini sunt minimale pentru desfăşurarea licitaţiei pentru concesionarea serviciului public de „management al populaţiei canine, animalelor de companie şi activităţi de ecarisaj”.
Art. 39. Ofertanţii pot oferi şi alte condiţii preconizate a fi favorabile unei bune desfăşurări a activităţii acestui serviciu.

Art. 40. Caietul de sarcini se foloseşte împreuna cu Regulamentul şi Contractul de delegare a gestiunii serviciului public de „management al populaţiei canine, animalelor de companie şi activităţi de ecarisaj”.
Art. 41.  Documentele licitaţiei sunt următoarele:

1. Studiu de opurtunitate

2. Regulamentul de delegare a gestiunii

3. Instrucţiunile pentru ofertanţi

4. Caietul de sarcini

5. Formulare 
6. Contractul de concesiune - cadru
ANEXA 1

INDICATORI MINIMALI DE PERFORMANŢĂ ŞI DE EVALUARE A SERVICIULUI DE MANAGEMENT AL POPULAŢIEI CANINE,ANIMALELOR DE COMPANIE ŞI ACTIVITĂŢI DE ECARISAJ ÎN MUNICIPIUL TIMIŞOARA

	INDICATORI
	TRIMESTRUL
	TOTAL

AN

	
	I
	II
	III
	IV
	

	1. Indicatori generali

1.1 Contractarea serviciilor de management al populaţiei canine, animalelor de companie şi activităţi de ecarisaj.
	
	
	
	
	

	a) numărul de contracte încheiate, pe categorii de utilizatori,(asociaţii de proprietari, societăţi comerciale, instituţi, persoane fizice etc.) raportat  la numărul de solicitări;
	
	
	
	
	

	 b) numărul de solicitări de îmbunătăţire a parametrilor de calitate ai serviciului de management al populaţiei canine, animalelor de companie şi activităţi de ecarisaj., raportat la numărul de contracte încheiate;
	
	
	
	
	

	1.2.  Măsurarea şi  gestiunea cantităţii serviciilor de management al populaţiei canine, animalelor de companie şi activităţi de ecarisaj prestate
	
	
	
	
	

	a) numărul de operaţiuni de management al populaţiei canine, animalelor de companie şi activităţi de ecarisaj ca urmare a solicitărilor, raportat la numărul total de solicitări
	
	
	
	
	

	b) numărul anual de sesizări din partea agenţiilor de protecţia mediului;
	
	
	
	
	

	c) numărul anual de sesizări din partea agenţiilor de sănătate publică;
	
	
	
	
	

	d) numărul de reclamaţii privind valorile facturate, pe tipuri de activităţi ;
	
	
	
	
	

	e) valoarea totală a facturilor încasate, raportată la
valoarea totală a facturilor emise
	
	
	
	
	

	f) numărul de contracte reziliate pentru neplata serviciilor prestate, pe categorii de utilizatori si pe tipuri de activităţi
	
	
	
	
	

	1.3.  Calitatea serviciilor de management al populaţiei canine, animalelor de companie şi activităţi de ecarisaj prestate
	
	
	
	
	

	a) numărul de reclamaţii privind parametrii de calitate
ai serviciului, pe tipuri de utilizatori şi tipuri de activităţi
	
	
	
	
	

	b) numărul de reclamaţii la care s-a răspuns în termenul legal, din total număr de reclamaţii
	
	
	
	
	

	c) valoarea despăgubirilor plătite de operator pentru 
nerespectarea condiţiilor şi a parametrilor de calitate

stabiliţi în contract, raportată la valoarea facturată, pe categorii de utilizatori şi pe tipuri de activităţi;
	
	
	
	
	

	d) valoarea despăgubirilor plătite de utilizatori pentru 
daune provocate prin nerespectarea condiţiilor şi clauzelor contractuale 
	
	
	
	
	

	2. Indicatori garantaţi
	
	
	
	
	

	2.1. Indicatori garantaţi prin licenţa de prestare a serviciului management al populaţiei canine, animalelor de companie şi activităţi de ecarisaj.
	
	
	
	
	

	a) numărul de sesizări scrise privind nerespectarea de


către operator a obligaţiilor din licenţă
	
	
	
	
	

	Indicatori generali
	
	
	
	
	

	b) numărul de încălcări ale obligaţiilor operatorului rezultate din analizele şi controalele direcţiei sanitar-veterinare şi Gărzii de Mediu, modul de soluţionare pentru fiecare caz de încălcare a acestor obligaţii
	
	
	
	
	

	2.2.  Indicatori a căror nerespectare atrage penalităţi contractuale:
	
	
	
	
	

	a) numărul de utilizatori care au primit despăgubiri datorate nerespectării condiţiilor de aplicare de către operator a activităţilor de management al populaţiei canine, animalelor de companie şi activităţi de ecarisaj sau dacă s-au îmbolnăvit din cauza nerespectării condiţiilor de prestare a serviciului de management al populaţiei canine, animalelor de companie şi activităţi de ecarisaj.
	
	
	
	
	

	b) numărul de cereri pentru care s-au acordat reduceri ale valorii   facturilor, din total număr de cereri pentru micşorarea valorii facturilor
	
	
	
	
	

	2.3 Iindicatori de calitate exprimaţi prin parametri tehnici realizaţi
	
	
	
	
	

	a) prezenţa câinilor înainte de operaţiunile de prindere şi transport înadăposturi
	
	
	
	
	

	b) prezenţa câinilor după operaţiunile de prindere şi transport înadăposturi

